
Újszerű polimerhálózatok zwitterionos 2-akrilamid-2-metil-1-propánszulfonsav és poli(etilénglikol) akrilát makromonomerekből, pH-érzékeny és hőérzékeny duzzadási viselkedéssel

Kulcsszavak: polimer; hidrogél; térháló; zwitterion
Az ionos monomereket tartalmazó polimerek napjainkban jelentős figyelmet kapnak a tudományos kutatás számos területén. Munkám során szabadgyökös poli(etilénglikol)-metoxi-poli(etilénglikol)-akrilát (MPEGA) - 2-akrilamid-2-metil-1-propánszulfonsav (AMPS) hidrogélek széles skáláját sikerült szabadgyökös polimerizációval szintetizálni, lefedve a lehetséges összetételek teljes spektrumát. Ilyen monomert tartalmazó hidrogélekről nem találunk szisztematikus tanulmányokat, ezért vizsgálataim értékes újszerű információkat szolgáltatnak az új típusú ionos monomert tartalmazó PEG-alapú hidrogélek tulajdonságairól.
Az elvégzett szisztematikus kísérletek eredményeként az előállított stabil gélek magas gélfrakciós értékekkel, nagy egyensúlyi duzzadási arányokat mutatnak vízben, némelyikük szuperabszorbens tulajdonságokkal rendelkezik. A térhálósított polimerek egyensúlyi duzzadási aránya a hálózatok összetételével pontosan szabályozható.
Ionos AMPS-tartalmuknak köszönhetően ezek a hidrogélek pH-függő duzzadási viselkedést mutatnak, amelynek során alacsony pH-értékek mellett az egyensúlyi duzzadási foku növekedését, magas pH-értékek mellett pedig csökkenését mutatják.
Az MPEGA-ban gazdag hálók hőérzékeny tulajdonságokat mutatnak desztillált vízben, ahol az egyensúlyi duzzadási fokok enyhe csökkenése figyelhető meg a környezet hőmérsékletének 80 °C-ig történő növelésével.
Az ezeken a hidrogéleken végzett mechanikai mérések azt mutatták, hogy a növekvő AMPS-tartalom és ennek következtében a megnövekedett egyensúlyi duzzadási fok jelentősen csökkenti a mechanikai szilárdságot, így a gélek lágyak és könnyen hajlíthatóak lesznek.
Az UV-Vis mérések megerősítették, hogy a hidrogélek a spektrum látható fénytartományában teljesen átlátszóak voltak, azonban az UV tartományban jelentős abszorpciót mutattak. 
A kapott eredmények alapján megállapítható, hogy új AMPS-PEG alapú hidrogélek állíthatók elő előre meghatározott egyensúlyi duzzadási aránnyal, valamint becsült mechanikai stabilitással és optikai tulajdonságokkal.



